Document ID: /fineweb-2-swissfilter-quality_10-filterrobots/filtered/01446.jsonl.gz/49

Sveitsi:Turvallisuustilanne normaali. Passi ja eurooppalainen sairaanhoitokortti mukaan matkalle. Seuraa sää- ja liikennetietoja tiedotusvälineistä.
Suomen suurlähetystö
Bern
Sveitsi on yleisesti ottaen hyvin turvallinen matkailumaa. Matkailijoiden on syytä seurata paikallisia tiedotusvälineitä etenkin odotettavissa olevan sään ja/tai tieliikenteen suhteen ja noudattaa viranomaisten antamia määräyksiä.
Suuremmissa kaupungeissa on syytä varoa taskuvarkaita, joita voi liikkua muun muassa ostoskaduilla, julkisissa liikennevälineissä ja kaukojunissa. Suomen kansalaisen matkustusasiakirjaksi hyväksytään joko voimassaoleva passi tai aikuisen henkilökortti.
Ulkoministeriö suosittelee ennen matkaa matkustusilmoituksen tekemistä. Tarkat ohjeet löytyvät osoitteesta matkustusilmoitus.fi.
Vaihtelevat sääolot saattavat aiheuttaa etenkin vuoristossa katkoksia tieliikenneyhteyksissä. Vuodenajan mukaan rankat vesi- tai lumisateet sekä ukkospuuskat ja voimakas tuuli voivat aiheuttaa äkillisiä tulvia, lumi- ja maanvyörymiä sekä kaataa puita. Talvisin hiihtomatkailijoiden ja retkeilijöiden tulee ehdottomasti noudattaa viranomaisten ja hiihtokeskusten ohjeita lumivyöryjen varalta.
Matkustajavakuutuksen ehtoihin kannattaa perehtyä ennen matkalle lähtöä.
Sivustolta www.meteo.sf.tv saa tietoa Sveitsin sääoloista.
Paras turva matkalla on kattava matkavakuutus. Kotiuttamista edellyttävät tapaukset ovat kalliita ja vaikeita järjestää ilman yksityistä matkustajavakuutusta.
Eurooppalaisen sairaanhoitokortin hankkimista suositellaan. KELA:n myöntämällä ilmaisella kortilla EU- ja ETA-alueella sekä Sveitsissä matkustava saa akuutissa sairastapauksessa sairaanhoitopalveluja samoin maksuin ja menettelyin kuin kyseisen maan asukkaat. Eurooppalaista sairaanhoitokortista lisätietoa Kelan verkkosivuilta.
Terveyden ja hyvinvoinnin laitoksen "Matkailijan terveysoppaasta" löytyy hyvää tietoa rokotuksista ja matkailijan terveydenhoitoon liittyvistä asioista
Matkailijan on aina hyvä selvittää ennakkoon matkakohteensa tartuntatautitilanne.
Tilannetietoja mahdollisista tartuntataudeista löydät seuraavien viranomaisten verkkosivuilta
Tilannetiedotus ja matkustustiedotteet Sveitsin terveysministeriöstä:
http://www.bag.admin.ch
Bundesamt für Gesundheit BAG
3003 Bern
Puh: +41 (0)31 323 87 06
Fax: +41 (0)31 323 87 95; yleisöpuhelin tiedusteluja varten +41 (0)31 322 21 00
Etenkin Sveitsin pohjoisosissa esiintyy runsaasti punkkeja, jotka kantavat borreliaa. Riskialueiden kartta ja muuta punkkitietoa löytyy osoitteesta www.zecke.ch/fsme.
Omalla autolla liikuttaessa on syytä huolehtia, että riittävät autovakuutukset ovat voimassa. Sakkoseuraamusten välttämiseksi moottoritiemaksu (vignette) tulee maksaa heti maahan saavuttaessa rajalla. Moottoritiemaksu on voimassa kalenterivuoden ja sen hinta on 40 frangia (2013).
Rankkasateet saattavat aiheuttaa katkoksia tieyhteyksissä muun muassa jokien läheisyydessä eri puolilla maata. Vuoristossa maanvyörymät ja talvella lumivyörymät voivat haitata tieliikennettä.
Autoilijoille hyödyllistä tietoa saa muun muassa osoitteesta www.tcs.ch.
Hätätapauksissa tulee ensisijaisesti kääntyä paikallisen poliisin puoleen.
Ulkoasiainministeriön päivystyspuhelin virka-ajan ulkopuolella: + 358 9 1605 5551.
Suomen suurlähetystö, Bern
Botschaft von Finnland
Weltpoststrasse 4
3015 Bern
Schweiz
Päivitetty 6.8.2013